**Jack Roosevelt Robinson**, nado en Cairo, Xeorxia (Estados Unidos) o 31 de xaneiro de 1919 e finado en Stamford, Connecticut o 24 de outubro de 1972, foi un xogador de béisbol profesional. Foi o primeiro xogador afroamericano en xogar na era moderna das Ligas Maiores de Béisbol (MLB). Robinson rompeu a barreira da cor do béisbol cando os Brooklyn Dodgers o colocaron como xogador titular na primeira base o 15 de abril de 1947. Cando os Dodgers asinaron a Robinson, anuncairon a fin da segregación racial no béisbol profesional que relegaba desde 1880 aos xogadores de cor ás Ligas Negras. Robinson foi seleccionado para o Salón da Fama do Béisbol en 1962.

Robinson tivo unha destacábel carreira de dez anos na MLB. No seu primeiro ano, 1947, recibiu o primeiro trofeo da historia outorgado ao mellor novato da MLB. Posteriormente, foi escollido seis temporadas consecutivas para xogar o Partido das Estrelas (1949–1954) e gañou o trofeo ao Xogador máis Valioso (MVP) da Liga Nacional, sendo o primeiro xogador de cor en conseguilo. A nivel colectivo, participou cos Dodgers en seis Series Mundiais, contribiuíndo á vitoria na edición de 1955. En 1997, a MLB decidiu retirar o seu dorsal 42 para todos os equipos, sendo o primeiro atleta profesional en calquera deporte en recibir esa honra. Ademais, a MLB adoptou a tradición de celebrar cada ano o "Día de 
Jackie Robinson", no cal todos os xogadores de todos os equipos levan o dorsal 42.

O carácter de Robinson, o seu uso da non-violencia e o seu incuestionábel talento desafiaron as bases tradicionais da segregación que marcaba moitos outros aspectos da vida estadounidense. Influíu na cultura e contribuíu significativamente ao movemento polos dereitos civís. Robinson foi tamén o primeiro analista de televisión negro na MLB e o primeiro vicepresidente negro dunha gran corporación estadounidense, Chock full o'Nuts. 

Jackie Robinson nun dólar conmemorativo do seu 50 aniversario como xogador (1997)
Na década de 1960, axudou a establecer o Freedom National Bank, unha institución financeira de propiedade afroamericana con sede en Harlem, Nova York. Despois da súa morte en 1972, en recoñecemento aos seus logros dentro e fóra do campo, Robinson recibiu postumamente a Medalla de Ouro do Congreso e a Medalla Presidencial da Liberdade.

Notas
-----

1. ↑  "National Baseball Hall of Fame, Jackie Robinson". *National Baseball Hall of Fame*.
2. ↑  "Jackie Robinson statistics and history". Baseball-Reference.com.
3. ↑  Glasser, Ira (2003). "Branch Rickey and Jackie Robinson: precursors of the civil rights movement". *World & I* **18** (3): 257–273.
4. ↑  Hill, Justice B. (15 de abril de 2008). "One meeting, two men, a changed world". MLB.com. Arquivado dende o orixinal o 15 de abril de 2008. Consultado o 10 de abril de 2019.

Véxase tamén
------------

### Outros artigos

* Dólar de prata Jackie Robinson

### Ligazóns externas

* Fundación Jackie Robinson

|  |  |
| --- | --- |
| Control de autoridades | 
* Wd: Q221048
* WorldCat
* VIAF: 57427186
* BNE: XX5484585
* EBID: ID
* FAST: 46870
* GND: 11954248X
* IMDb: nm0732697
* ISNI: 0000 0000 8137 088X
* LCCN: n79141359
* NDL: 00454404
* NKC: pna2012687886
* NLA: 36515473
* NNDB: 000023400
* NTA: 198465351
* OL: OL590137A
* SNAC: w6gc2x0w
* TMDb: 219189
* WikiTree: Robinson-13
* BaseballCube: 17250
* Baseball-Ref: robinja02
* ESPN: 26863
* Fangraphs: 1011070
* MLB: 121314
* SABR: jackie-robinson

 |